CELEX: 32003D0023(01)
Language: el
Date: 2003-12-18 00:00:00
Title: 2004/49/ΕΚ: Απόφαση της Ευρωπαϊκής Κεντρικής Τράπεζας, της 18ης Δεκεμβρίου 2003, που τροποποιεί την απόφαση ΕΚΤ/2001/15 σχετικά με την έκδοση τραπεζογραμματίων ευρώ (ΕΚΤ/2003/23)

Avis juridique important

|

32003D0023(01)

2004/49/ΕΚ: Απόφαση της Ευρωπαϊκής Κεντρικής Τράπεζας, της 18ης Δεκεμβρίου 2003, που τροποποιεί την απόφαση ΕΚΤ/2001/15 σχετικά με την έκδοση τραπεζογραμματίων ευρώ (ΕΚΤ/2003/23)  

Επίσημη Εφημερίδα αριθ. L 009 της 15/01/2004 σ. 0040 - 0041

Απόφαση της Ευρωπαϊκής Κεντρικής Τράπεζαςτης 18ης Δεκεμβρίου 2003που τροποποιεί την απόφαση ΕΚΤ/2001/15 σχετικά με την έκδοση τραπεζογραμματίων ευρώ(ΕΚΤ/2003/23)(2004/49/ΕΚ)ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 106 παράγραφος 1, καθώς και το καταστατικό τoυ Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 16,την απόφαση ΕΚΤ/2001/15, της 6ης Δεκεμβρίου 2001, σχετικά με την έκδοση τραπεζογραμματίων ευρώ(1),Εκτιμώντας τα ακόλουθα:(1) Το άρθρο 1 στοιχείο γ) της απόφασης ΕΚΤ/2001/15 ορίζει την "κλείδα κατανομής στο εγγεγραμμένο κεφάλαιο" με αναφορά στην απόφαση ΕΚΤ/1998/13, της 1ης Δεκεμβρίου 1998, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για το κεφάλαιο της Ευρωπαϊκής Κεντρικής Τράπεζας(2).(2) Το άρθρο 1 στοιχείο δ) της απόφασης ΕΚΤ/2001/15 ορίζει την "κλείδα κατανομής τραπεζογραμματίων" με αναφορά στο παράρτημα της απόφασης ΕΚΤ/2001/15, το οποίο καθορίζει την κλείδα κατανομής που εφαρμόζεται από την 1η Ιανουαρίου 2002.(3) Η απόφαση ΕΚΤ/2003/17, της 18ης Δεκεμβρίου 2003, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας(3), καταργεί την απόφαση ΕΚΤ/1998/13 από την 1η Ιανουαρίου 2004 και καθορίζει τις νέες σταθμίσεις που αποδίδονται στις εθνικές κεντρικές τράπεζες (ΕθνΚΤ) στην κλείδα κατανομής για την εγγραφή στο κεφάλαιο της ΕΚΤ.(4) Κρίνεται επομένως σκόπιμο η απόφαση ΕΚΤ/2001/15 να τροποποιηθεί αναλόγως, ώστε να καθορίζει την κλείδα κατανομής τραπεζογραμματίων που εφαρμόζεται από την 1η Ιανουαρίου 2004. Με την εν λόγω τροποποίηση θα πρέπει επίσης να εισαχθεί ένας γενικός ορισμός του όρου "κλείδα κατανομής στο εγγεγραμμένο κεφάλαιο", ώστε στο μέλλον να αποφεύγεται η τροποποίηση της απόφασης ΕΚΤ/2001/15 κάθε φορά που προσαρμόζεται η κλείδα κατανομής για την εγγραφή στο κεφάλαιο της ΕΚΤ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τροποποιήσεις της απόφασης ΕΚΤ/2001/15Η απόφαση ΕΚΤ/2001/15 τροποποιείται ως εξής:1. Το άρθρο 1 στοιχείο γ) αντικαθίσταται από το ακόλουθο κείμενο:"γ) με τον όρο 'κλείδα κατανομής στο εγγεγραμμένο κεφάλαιο' νοούνται τα μερίδια συμμετοχής των ΕθνΚΤ (εκφραζόμενα ως ποσοστά) στο εγγεγραμμένο κεφάλαιο της ΕΚΤ, τα οποία προκύπτουν από την εφαρμογή στις ΕθνΚΤ των αναφερόμενων στο άρθρο 29.1 του καταστατικού σταθμίσεων στην κλείδα κατανομής, όπως ισχύουν για το οικείο οικονομικό έτος·".2. Το άρθρο 1 στοιχείο δ) αντικαθίσταται από το ακόλουθο κείμενο:"δ) με τον όρο 'κλείδα κατανομής τραπεζογραμματίων' νοούνται τα ποσοστά που προκύπτουν από τη λήψη υπόψη του μεριδίου συμμετοχής της ΕΚΤ στο σύνολο των εκδιδόμενων τραπεζογραμματίων ευρώ και από την εφαρμογή της κλείδας κατανομής στο εγγεγραμμένο κεφάλαιο (με στρογγυλοποίηση στο πλησιέστερο ακέραιο πολλαπλάσιο του 0,0005 της εκατοστιαίας μονάδας) επί του μεριδίου συμμετοχής των ΕθνΚΤ στο εν λόγω σύνολο. Όταν τα ποσοστά που προκύπτουν δεν συμπληρώνουν αθροιζόμενα το 100 %, η διαφορά αντισταθμίζεται ως εξής: i) εάν το σύνολο είναι μικρότερο από το 100 %, με την προσθήκη 0,0005 της εκατοστιαίας μονάδας στο (στα) μικρότερο(-α) μερίδιο(-α) συμμετοχής, κατά αύξουσα σειρά, έως ότου επιτευχθεί ακριβώς το 100 %, ή ii) εάν το σύνολο είναι μεγαλύτερο από το 100 %, με την αφαίρεση 0,0005 της εκατοστιαίας μονάδας από το (τα) μεγαλύτερο(-α) μερίδιο(-α) συμμετοχής, κατά φθίνουσα σειρά, έως ότου επιτευχθεί ακριβώς το 100 %. Στο παράρτημα της παρούσας απόφασης καθορίζεται η κλείδα κατανομής τραπεζογραμματίων που εφαρμόζεται από την 1η Ιανουαρίου 2004·".3. Το παράρτημα της απόφασης ΕΚΤ/2001/15 αντικαθίσταται από το κείμενο που παρατίθεται στο παράρτημα της παρούσας απόφασης.Άρθρο 2Τελικές διατάξεις1. Η παρούσα απόφαση αρχίζει να ισχύει την 1η Ιανουαρίου 2004.2. Η παρούσα απόφαση θα δημοσιευθεί στην Επίσημη Εφημερίδα της Ευρωπαϊκής Ένωσης.Φρανκφούρτη επί Μάιν, 18 Δεκεμβρίου 2003.Για το διοικητικό συμβούλιο της ΕΚΤJean-Claude Trichet(1) ΕΕ L 337 της 20.12.2001, σ. 52.(2) ΕΕ L 125 της 19.5.1999, σ. 33.(3) Βλέπε σελίδα 27 της παρούσας Επίσημης Εφημερίδας.ΠΑΡΑΡΤΗΜΑΚΛΕΙΔΑ ΚΑΤΑΝΟΜΗΣ ΤΡΑΠΕΖΟΓΡΑΜΜΑΤΙΩΝ ΑΠΟ 1ης ΙΑΝΟΥΑΡΙΟΥ 2004>ΘΕΣΗ ΠΙΝΑΚΑ>